projecte-aina/catalan_government_crawling huggingface dataset:
Esmerçar unes vacances o una temporada en un altre país per a aprendre un idioma pot resultar una gran experiència educativa i humana.
A banda de la llengua, en coneixeràs de primera mà la cultura, els costums, la mentalitat, la gastronomia, el paisatge...
Pots organitzar aquesta estada pel teu compte, però potser et serà més còmode d'inscriure't en un dels programes d'immersió cultural o cursos d'idiomes intensius que organitzen durant tot l'any, i sobretot a l'estiu, les agències d'intercanvis especialitzades.
Aquests programes solen durar entre dues setmanes i tres mesos.
Segons on vulguis anar, et proposem que visitis les associacions i institucions culturals i educatives estrangeres a Catalunya, on et facilitaran informació sobre les possibilitats d'aprendre l'idioma al teu punt de destinació.
Les agències especialitzades i algunes acadèmies d'idiomes solen fer tots els tràmits per a anar a estudiar idiomes a l'estranger: contractació del curs, allotjament, assegurances i fins i tot els vols i el transport de destinació.
Pots adreçar-te als Serveis d'Informació Juvenil de Catalunya per sol·licitar informació i assessorament en aquest àmbit.
Si et vols estalviar sorpreses desagradables, abans de formalitzar cap contracte t'hauries d'informar de la situació legal de l'agència; la procedència, preparació i acreditació del professorat; i les taxes, matrícules i modalitats de contracte.
Si tens cap dubte, adreça't a l'Agència Catalana de Consum.
A Catalunya hi ha una oferta molt àmplia d'acadèmies i centres per a estudiar-hi idiomes.
N'hi ha de tota mena: escoles que tenen reconeixement o homologació, centres que representen els instituts oficials de les principals llengües del món, acadèmies privades o gestionades pel professorat mateix...
Si et vols estalviar sorpreses desagradables, abans de matricular-te per aprendre idiomes t'hauries d'informar de la situació legal del centre; la procedència, preparació i acreditació del professorat; i les taxes, matrícules i modalitats de contracte.
Si tens cap dubte, adreça't al Departament d'Educació o l 'Agència Catalana del Consum.
L'Institut Nord-Americà és la divisió académica de la Fundació Institut d'Estudis Nord-Americans, que es va fundar al 1951 com a centre d'estudis de la llengua i la cultura dels Estats Units a Catalunya.
Xarxa mundial de difusió de la cultura francesa.
A Catalunya té seus a les ciutats de Girona, Granollers, Sabadell i Lleida.
Està situat a la Universitat Autònoma de Barcelona, al campus de Bellaterra.
La majoria d'universitats catalanes tenen un servei o una escola de llengües pensat sobretot per als estudiants que volen complementar els estudis amb l'aprenentatge d'un idioma o més.
Alguns cursos monogràfics responen a les necessitats específiques de cada facultat.
En general, aquests cursos de llengües tenen reconeixement com a crèdits de lliure configuració en els plans d'estudis.
Ens creat a partir de la voluntat comuna de la Generalitat i de nombrosos ajuntaments, consells comarcals i diputacions amb l'objectiu de facilitar el coneixement, l'ús i la divulgació de la llengua pròpia de Catalunya en tots els àmbits.
Vols fer intercanvi de conversa català - una altra llengua amb alumnes internacionals de la teva universitat?
Hi ha molta gent a casa nostra que voldria viure la seva quotidianitat en català però que, per vergonya o per manca de pràctica, massa sovint no s'anima a parlar la nostra llengua.
En aquest sentit, el Voluntariat per la Llengua posa en contacte gent que vol practicar català amb gent que regala el seu temps per ajudar-les.
L'aprenent practica i el voluntari s'acostuma a no canviar de llengua quan no li parlen en català.
Per participar com a voluntari i ajudar una persona a practicar el català, o com a aprenent, per practicar la llengua, cal inscriure's al programa indicant l'opció escollida entre la modalitat virtual, la presencial o ambdues.
T'agradaria ser voluntari o voluntària per la llengua?
A Catalunya hi ha 45 escoles oficials i 10 centres públics delegats que depenen de les escoles de Girona, Lleida, Manresa, Olot i la Seu d'Urgell.
Totes les escoles atorguen certificats de nivell intermedi B1, intermedi B2, nivell C1 (alemany, anglès, català, francès i italià) i nivell C2 de català.
S'hi pot estudiar alemany, anglès, àrab, català, coreà, espanyol per a estrangers, èuscar, francès, grec, italià, japonès, neerlandès, portuguès, rus i xinès.
La XTEC proporciona un ventall ampli de continguts, propostes i serveis per a tot el sector educatiu: centres docents, professorat i alumnat.
És una eina de treball per a millorar la qualitat de l'ensenyament a tot Catalunya i estimular l'aprenentatge amb Internet i les noves tecnologies.
Programa d'educació en comunicació que neix amb l'objectiu prioritari de promoure l'educació mediàtica en àmbits educatius formals i no formals.
Aquesta és una iniciativa del Consell de l'Audiovisual de Catalunya, en col·laboració amb el Departament d'Ensenyament de la Generalitat de Catalunya.
Portal que conté informació sobre els tipus de centre per cursar estudis, així com sobre els temes i especialitats que es poden estudiar arreu de Catalunya.
La Unitat de Comunicació Científica de la Universitat Rovira i Virgili (URV) ha elaborat una sèrie de vídeos que, amb el suport d'il·lustracions animades i en poc més de 60 segons, donen resposta a dubtes científics.
El contingut de les càpsules audiovisuals d'aquesta nova eina educativa i de divulgació es difon a través de YouTube i s'ha creat amb l'assessorament d'investigadors de la URV.
Avui dia l'impuls de les tecnologies de la comunicació i una combinació de recursos entre internet i els altres mitjans audiovisuals (ràdio, televisió, vídeo) fa cada vegada més fàcil aprendre llengües sense anar a cap aula.
El xinès, el japonès, el coreà o el rus formen part –al costat de l'anglès, el francès, l'alemany, l'italià, el català o l'espanyol– de les llengües més emprades a Internet.
La xarxa et posa a l'abast tota mena de documents i webs perquè en practiquis la comprensió i la lectura pel teu compte.
Per una altra banda, els mètodes tradicionals d'aprendre idiomes també tenen un lloc al ciberespai.
En escoles especialitzades, públiques o privades, de forma autodidacta amb CDs o aplicacions, amb " nadius" tot prenent un "coffee" en una terrassa, estades a l'estranger... de la mà de la intel·ligència artificial, ara pots aprendre idiomes amb els bots conversacionals.
Et facilita l'accés a la formació si per alguna raó no pots fer estudis presencials (si treballes, si tens alguna discapacitat, etc.).
T'estalvia temps i diners en desplaçaments, que són nuls o mínims.
Permet una flexibilitat horària total.
Fa més compatibles els estudis amb les obligacions diàries.
Et permet de seguir cursos de centres que són fora del teu àmbit territorial: una altra ciutat, un altre estat...
Reps atenció personalitzada, perquè interactues directament amb el professorat o la tutoria per mitjà del correu electrònic, els fòrums, la web o les tutories presencials.
La manca de relació presencial amb el professorat et pot dificultar la resolució de dubtes.
La impossibilitat de fer vida d'estudiant o de relacionar-te directament amb els companys d'estudis pot ésser motiu de desmotivació.
Moltes titulacions de cursos en línia oferts per centres privats no són homologades.
T'has d'organitzar molt bé i tenir molta disciplina per seguir el ritme del curs si no vols que se t'acumuli la feina.
És l'espai d'estudi on duus a terme virtualment tota l'activitat formativa.
Característiques principals d'aquest entorn de treball
Internet és el canal de comunicació.
El navegador és el teu pupitre.
Molts materials del curs són en format multimèdia, informàtic, pàgines web...
Pots relacionar-te i interactuar amb el professorat o la resta d'alumnes mitjançant eines integrades com ara el xat, els fòrums, el correu electrònic i la videoconferència.
Els treballs i els exàmens es lliuren normalment per correu electrònic.
En els estudis que tenen titulació oficial, l'alumnat ha de fer algunes proves d'avaluació presencials.
Estudiar una temporada a l'estranger pot ser una experiència personal, cultural i vital molt enriquidora.
Pots fer una estada curta o un curs intensiu en un altre país, però també tot un cicle d'estudis.
Universitats, centres d'investigació i recerca, institucions i corporacions públiques i privades et posen a l'abast recursos, programes i iniciatives per a afavorir la mobilitat i l'intercanvi d'estudiants.
Molts d'aquests programes inclouen allotjament, un curs intensiu de l'idioma i, de vegades, la possibilitat de fer pràctiques laborals o d'investigació remunerades.
Si estudies a la universitat, pots optar a participar en aquests programes de mobilitat o bé pots gaudir d'aquests ajuts.
Mira els requisits per a cada convocatòria, en algunes n'hi ha prou amb què siguis al primer cicle de la carrera, en altres demanen una llicenciatura i altres són per a persones que ja han fet el doctorat.
L'institut DUAL ofereix la possibilitat de que joves entre 18 i 27 anys puguin estudiar i treballar a Alemanya mitjançant una formació dual, remunerada i amb contracte laboral.
L'itinerari consta de tres parts, en primer lloc una primera fase de preparació a Barcelona (24 setmanes amb formació d'alemany, tutories, tècniques d'estudi, etc).
En segon lloc una estada de 6 setmanes de pràctiques remunerades a una empresa conjuntament amb formació d'alemany i finalment un contracte d'aprenentatge de dos o tres anys de duració amb una remuneració de 818€ i ajudes per viatges.
Tot aquest aprenentatge i itinerari no te cap cost per l'alumne.
Mapa interactiu elaborat per l'Institut Ramon Llull amb el qual podràs saber de forma ràpida i directa quines són les universitats d'arreu del món que imparteixen estudis de llengua i cultura catalanes.
Hi ha més de 150 universitats a tot el món impartint docència de català.
Si tens més de 18 anys i no vas poder estudiar o no vas acabar l'escolarització, pots continuar la formació, reprendre-la o començar-la de zero, obtenir el títol de graduat/da en educació secundària obligatòria (GESO) i accedir als diversos nivells del sistema educatiu.
Aquesta web de la Generalitat ofereix recursos didàctics recursos, eines TIC, i accés a webs dels centres de formació d'adults a Catalunya.
Si tens més de 25 anys pots accedir a la universitat superant la prova d'accés a la universitat per a més grans de 25 anys.
Aquesta prova és comuna per a totes les universitats de Catalunya.
Els cursos de formació ocupacional et proporcionen coneixements bàsics per a fer feines i oficis amb gran demanda de personal a diversos sectors.
Solen ser cursos subvencionats i, per tant, gratuïts.
La durada i el contingut són variables, i per a accedir-hi, has de demostrar que no treballes i estar inscrit al Servei d'Ocupació de Catalunya.
La formació ocupacional és un recurs molt útil tant per als qui són desocupats com per als qui volen millorar la formació.
Contribueix a millorar la inserció laboral i la qualificació dels treballadors, a més d'equilibrar la relació entre l'oferta laboral i la demanda.
L'administració catalana disposa d'un programa d'escoles taller i cases d'oficis destinat a la formació i l'ocupació de joves desocupats menors de 25 anys que volen aprendre un ofici.
Els alumnes d'aquests cursos assoleixen els objectius de l'educació secundària obligatòria (ESO) i cobren el 75% del salari mínim interprofessional (SMI).
També hi ha programes formatius per a especialitats en què pots obtenir un certificat de professionalitat, que t'habilitarà per treballar en un ofici.
A més d'Internet, si vols assabentar-te dels cursos de formació ocupacional que es fan, pots anar a les oficines del Servei d'Ocupació de Catalunya i als ajuntaments o bé llegir els anuncis publicats a la premsa.
El Servei d'Ocupació de Catalunya (SOC) posa en marxa un servei adreçat a les empreses per tal de que aquestes puguin oferir pràctiques no laborals a persones joves en situació d'atur, registrades a les oficines de Treball, entre 18 i 25 anys i que disposin d'una nivell determinat de formació però sense experiència professional prèvia (o de durada inferior a 3 mesos) associada a aquesta formació.
Beques i ajuts per a la Formació Contínua per a persones treballadores en situació d'atur.
El sistema universitari català inclou les universitats públiques i les privades implantades a Catalunya, així com la Universitat Oberta de Catalunya (UOC), universitat no presencial creada a iniciativa de la Generalitat de Catalunya.
També actua a Catalunya, com a tot l'Estat, la Universitat Nacional d'Educació a Distància (UNED).
El portal multilingüe, dinàmic i personalitzat de la Secretaria d'Universitats i Recerca, informa l'estudiant estranger de les titulacions i els tràmits per estudiar a Catalunya
T'interessa saber quines universitats hi ha a l'Estat espanyol, quins estudis ofereixen i quantes places tenen destinades a alumnes d'altres indrets?
Entra a la secció d'Estudis universitaris en línia de Jovecat i coneix les opcions que tens per fer una carrera universitària a distància.
Descobreix els estudis presencials i en línia que pots cursar a la universitat.
La Secretaria d'Universitats i Recerca t'ofereix informació actualitzada dels estudis oficials de grau i màster universitari que s'imparteixen a Catalunya.
Informa't dels centres universitaris que imparteixen estudis en línia a la secció d'Aprendre per Internet de JOVE.CAT
Informa't del model de formació, nascut de la Declaració de Bolonya de 1999, que s'aplica a les universitats catalanes.
Portal per conèixer tots els estudis universitaris de Catalunya i els seus indicadors de qualitat
El requisits per estudiar a la universitat varien segons els estudis cursats prèviament i aquells per els quals s'opta.
Si has fet el batxillerat, hauràs de passar les proves d'accés a la universitat (PAU).
En alguns estudis pots tramitar directament la preinscripció universitària i en alguns altres et demanen, a més a més, de superar una prova específica d'aptitud.
Si has fet el batxillerat a l'estranger t'hauràs d'informar sobre la convalidació i l'homologació dels estudis previs a la incorporació a la universitat.
Si tens més de 25 anys pots accedir a la universitat superant la prova d'accés a la universitat per a més grans de 25 anys.
Aquesta prova és comuna per a totes les universitats de Catalunya.
Per estudiar a la universitat hauràs de superar unes proves d'accés, un control dels coneixements acadèmics adquirits.
Les notes obtingudes al llarg del estudis previs conjuntament amb la puntuació de les proves d'accés a la universitat determinaran una puntuació que et servirà de referència alhora d'optar per uns estudis determinats.
Cada estudi té una nota de tall que cal igualar o superar per poder accedir-hi.
Per ajudar a preparar-te les proves d'accés a la universitat la Generalitat de Catalunya ofereix als estudiants un servei de tests interactius, també accessibles a través d'una aplicació mòbil gratuïta.
Què s'ha de fer per accedir a la universitat?
Què has de tenir en compte per a la preinscripció universitària?
Descobreix els estudis presencials i en línia que pots cursar a la universitat.
Coneix les universitats catalanes, les de l'Estat espanyol i les opcions d'estudis no presencials.
Informa't abans de començar el curs acadèmic si tens els requisits per a rebre un ajut a l'estudi i a qualsevol de les necessitats relacionades.
Quan acabis l'ESO, tant si has obtingut el títol de graduat en Educació Secundària com si no, serà el moment de decidir si vols continuar estudiant o començar a treballar.
Si vols estudiar, pots fer el batxillerat, cursar algun cicle formatiu o cercar un curs o taller de formació ocupacional per començar a aprendre i tastar una professió que t'interessi.
Però si t'estimes més cercar feina, abans de posar-t'hi has de saber quines eines i mitjans tens a l'abast.
La formació professional inclou un conjunt d'ensenyaments que et qualifiquen per fer diverses professions.
Els cicles formatius inclouen formació teòrica i pràctica.
Al portal Catalunya Professional hi trobaràs tota l'oferta disponible.
Pensar que qui no aprova l'ESO té poques sortides professionals és una equivocació.
Si tens més de 16 anys i no has aprovat l'ESO però tens ganes de continuar aprenent coses, pots preparar-te per a superar unes proves que et permetran accedir als cicles formatius o als ensenyaments artístics i d'esports.
També pots acollir-te a un programa de qualificació professional inicial (PQPI), entrar en una casa o taller d'oficis o anar per feina amb un curs de formació ocupacional.
No és cap pregunta banal, però tampoc intimidadora.
Només et volem fer reflexionar sobre un problema preocupant que ens afecta a tots, com a individus, com a societat i com a país: el fracàs escolar.
Si vols saber quin ventall de possibilitats tens a l'abast per a orientar el teu futur professional després de l'ESO, et convé investigar, contrastar opinions, informacions, opcions...
T'oferim uns quants recursos per a orientar-te a l'hora de triar un camí.
Deien que aquest estiu no seria com els altres.
La situació sanitària derivada de la pandèmia de la COVID19 ha condicionat el desenvolupament de les activitats d'educació en el lleure i ha obligat a fer un gran esforç col·lectiu per dissenyar i implementar les mesures necessàries per garantir-ne la seguretat i la qualitat.
Casals, colònies, campaments i camps de treball, enguany eren més importants i necessaris que mai després d'una etapa de confinament especialment dura per a la població infantil i juvenil.
Aquestes activitats han permès als nois i noies el retrobament amb la natura, amb els espais oberts i amb els amics i amigues, la socialització i l'aprenentatge de les noves rutines.
I el resultat ha estat molt positiu.
Criteris de represa del lleure educatiu durant el curs escolar 2020-21
En escoles especialitzades, públiques o privades, de forma autodidacta amb CDs o aplicacions, amb " nadius" tot prenent un "coffee" en una terrassa, estades a l'estranger... de la mà de la intel·ligència artificial, ara pots aprendre idiomes amb els bots conversacionals.
Ves-te acostumant a aquesta parauleta, perquè sembla que la tindrem fins a la sopa.
Un bot (afèresi de robot) és un programa informàtic que imita el comportament humà i que pot realitzar diverses funcions interactuant amb les persones.
Aquesta interacció pot ser en forma de conversa, mitjançant la veu, el xat, etc. Els bots aprenen del comportament de l'usuari/a, i ja són presents en algunes de les xarxes socials més populars.
Els bots volen, per exemple, ser el teu assistent per organitzar els teus viatges o les teves vacances, aconsellar-te a portar una vida més saludable o ser el teu professor/a d'idiomes.
Per tenir una idea d'allò què els bots podrien arribar a fer, t'aconsellem el visionat de la pel·lícula "Her" (2013).
Duolingo és una de les millors aplicacions per aprendre idiomes, i una de les primeres a disposar d'un bot conversacional.
En aquest moments ofereixen l'alemany, l'espanyol i el francès (no és cap acudit) que aniran ampliant amb altres idiomes.
És capaç d'assumir diferents rols (conductor, xef de cuina, etc) per dur a terme converses en diferents contextos.
Andy, vol que t'oblidis que estàs parlant amb un robot i adopta nom de persona per ser el teu amic a l'hora de practicar l'anglès amb el format de conversa.
LangLearn Bot proposa un sistema d'interacció diferent.
No utilitza les converses sinó que tradueix a l'instant les nostres frases amb forma de xat a diversos idiomes.
Compatible amb Facebook Messenger, actualment està en fase de proves (versió Beta).
Mucho Lingo és un bot similar, també compatible amb Facebook Messenger.
Lingio Translate és un bot similar als dos anteriors, però que també és compatible amb Telegram, Skype y Slack.
Tradueix 50 idiomes amb l'afegit de poder escoltar 20 d'ells per tal de millorar l'oïda i la pronunciació.
Disponible per a IOs i Android.
Mondly proposa l'aprenentatge d'idiomes treballant en contextos concrets i quotidians: reservar un hotel, demanar un restaurant, etc. Suporta 33 idiomes diferents i reconeixement de veu.
Disponible en versió web, IOS i Android.
Exactly és un bot per a Telegram molt senzill amb funcions de diccionari d'anglès que permet escoltar la pronunciació de les paraules.
Learning English és també un bot per a Telegram però més complet que l'anterior.
MOOEC (Massive Open Online English Course) és un bot conversacional en el qual la conversa no la començaràs tu, sinó el propi bot.
PronunciationBot és un bot per a Telegram pensat per millorar la pronunciació.
Compatible amb 84 idiomes i que es pot utilitzar de forma individual o afegint-lo a grups de conversa.
Als 16 anys i després de l'ensenyament obligatori, et toca prendre una decisió important.
Potser vols fer el batxillerat i, més endavant, estudis universitaris, però encara no saps quin batxillerat t'interessa més ni quines portes t'obre cada un.
També pot ser que no vulguis dedicar-te exclusivament als estudis i t'interessi treballar, estudiar idiomes o preparar-te per a una professió amb un curs o un taller de formació ocupacional.
Ho saps, que pots fer el batxillerat i alguns cicles formatius a distància o en línia?
No hi has pensat, a fer una estada a l'estranger?
Que t'has proposat de dedicar-te més intensament a alguna de les teves aficions?
Hi ha un munt de possibilitats a tenir en compte, i has de triar d'acord amb els teus interessos, aptituds i expectatives.
I si després d'haver agafat un camí concret arribes a la conclusió que t'has equivocat, no t'amoïnis pas.
Tens molt de temps per a reorientar-te o tornar a començar.
Per saber quin ventall d'opcions tens a l'abast, has d'investigar, contrastar opinions, informacions...
T'hi pot ajudar la gent del teu entorn, i també els recursos que tot seguit t'oferim per orientar-te a l'hora d'escollir un camí.
Les Oficines Joves són un servei públic i gratuït que ofereix orientació i assessorament individualitzat en temes educatius entre d'altres temes.
L'Oficina Jove (OJ) de la teva comarca disposa de personal tècnic especialitzat i format en orientació educativa per atendre les teves necessitats d'orientació.
També t'ofereixen assessoraments individualitzats a través d'un Servei d'Orientació Educativa Professional format per psicòlegs i psicopedagogs de l'Associació Catalana d'orientadors.
Aquesta associació de professionals de la psicologia i la psicopedagogia es desplaça a l'OJ per atendre la demanda i realitzar informes d'orientació individuals.
Pensar que qui no aprova l'ESO té poques sortides professionals és una equivocació.
Si tens més de 16 anys i no has aprovat l'ESO, però tens ganes de continuar aprenent coses, pots preparar-te per a superar unes proves que et permetran accedir als cicles formatius o als ensenyaments artístics i d'esports.
També pots acollir-te a programa de qualificació professional inicial (PQPI), entrar en una casa o taller d'oficis o anar per feina amb un curs de formació ocupacional.
Els programes de formació i inserció s'adrecen a joves que han acabat l'ESO i no n'han obtingut la titulació.
N'hi ha de relacionats amb la indústria, l'agricultura, l'artesania, el comerç, el turisme, l'electricitat, el transport, les comunicacions i els serveis.
Et preparen per a la vida laboral o per continuar els estudis de formació professional.